Diari Oficial de la Generalitat Valenciana


Sumari del DOGV 4988, del 19-04-2005 (2005/3972)

ORDE de 12 d'abril de 2005, de la Conselleria de Justícia i Administracions Públiques, per la qual es desplega el Reglament Orgànic i Funcional de la Conselleria de Justícia i Administracions Públiques, aprovat mitjançant el Decret 181/2004, d'1 d'octubre, del Consell de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/04/12/(1)/dof/vci/html**

### Dades del document

Número de DOGV
:   4988

Data del DOGV
:   19-04-2005

Secció del DOGV
:   I. DISPOSICIONS GENERALS

Número del document
:   2005/3972


Data del document
:   12-04-2005

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Justícia i Administracions Públiques
    * administració regional
    * reglament intern
    * legislació

ORDE de 12 d'abril de 2005, de la Conselleria de Justícia i Administracions Públiques, per la qual es desplega el Reglament Orgànic i Funcional de la Conselleria de Justícia i Administracions Públiques, aprovat mitjançant el Decret 181/2004, d'1 d'octubre, del Consell de la Generalitat. [2005/3972]
  
El Decret 131/2004, de 27 d'agost, del Consell de la Generalitat, determina el nombre i la denominació de les conselleries amb competències executives en què s'organitza l'administració de la Generalitat, entre les quals està la Conselleria de Justícia i Administracions Públiques.
  
El Decret 8/2004, de 3 de setembre, del president de la Generalitat, assigna a la Conselleria de Justícia i Administracions Públiques les competències en matèria de justícia, funció pública, situacions d'emergència, interior, administració local, col·legis professionals, gestió de la Unitat del Cos Nacional de Policia adscrita a la Comunitat Valenciana, associacions, fundacions, registres i notariat, consultes populars i electorals.
  
D'altra banda, el Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, determina en el títol III, l'estructura organitzativa bàsica de la Conselleria de Justícia i Administracions Públiques.
  
Finalment, el Decret 181/2004, d'1 d'octubre, del Consell de la Generalitat, aprova el Reglament Orgànic i Funcional de la Conselleria de Justícia i Administracions Públiques. La disposició final primera de l'esmentat Decret 181/2004, faculta el conseller de Justícia i Administracions Públiques per a dictar totes les disposicions que calguen per al seu desplegament i execució, en compliment del que disposa l'article 71 de la Llei de Govern Valencià.
  
Per tot això, fent ús de les competències establides en l'article 71 de la Llei de Govern Valencià i en el Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques,
  
ORDENE
  
Article 1. De la Sotssecretaria
  
1. Sota la directa dependència del conseller, la Sotssecretaria té encomanades les competències i funcions establides en l'article 75 de la Llei de Govern Valencià, aquelles que li atribuïsquen les altres normes i les que li encomane el conseller, en particular, aquelles que expressament s'estan establides en l'article 17 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
2. Per a l'exercici de les competències assenyalades en l'apartat anterior la Sotssecretaria s'estructura en les unitats administratives següents:
  
- Secretaria General Administrativa
  
- Gabinet Tècnic
  
- Servici d'Informàtica Departamental
  
Article 2. De la Secretaria General Administrativa
  
1. Adscrita a la Sotssecretaria està la SecretariaGeneral Administrativa que, de conformitat amb el que establix l'article 79 de la Llei de Govern Valencià, és la unitat amb la màxima jerarquia del nivell administratiu de la Conselleria, presta suport a la Sotssecretaria i, sota la seua autoritat, atén la totalitat dels servicis generals de la Conselleria.
  
2. Per a l'exercici de les funcions establides en l'apartat anterior la Secretaria General Administrativa s'estructura en els servicis que tot seguit es relacionen, amb les funcions que s'hi indiquen:
  
a) Servici de Gestió Administrativa
  
- Gestionar i atendre els assumptes generals i les dependències comunes de la Conselleria.
  
- Gestionar el registre d'entrada i eixida de documents i l'arxiu general.
  
- Gestionar la tramitació dels convenis i els acords de col·laboració que li siguen encomanats.
  
- Gestionar els assumptes de personal de la Conselleria.
  
- Vetlar pel compliment de la normativa en matèria de personal.
  
- Tramitar els expedients de contractació i dur el seguiment de la seua execució.
  
- Col·laborar en la tramitació i el seguiment d'execució dels expedients de contractació quan siguen gestionats per altres departaments.
  
- Realitzar els estudis i les propostes que, en les matèries d'assumptes generals, personal i contractació, hagen d'efectuar-se.
  
- Qualssevol altres funcions que en matèria de gestió administrativa li siguen encomanades.
  
b) Oficina de Gestió Pressupostària, amb el rang jeràrquic administratiu de servici:
  
- Elaborar l'avantprojecte del pressupost anual de la Conselleria.
  
- Tramitar els expedients de modificació pressupostària.
  
- Gestionar les despeses de personal de la Conselleria i tramitar les incidències de nòmina.
  
- Controlar l'execució econòmica dels distints programes pressupostaris de la Conselleria.
  
- Elaborar els informes i les propostes sobre l'execució pressupostària de la Conselleria.
  
- Qualssevol altres funcions que en matèria econòmica i pressupostària li siguen encomanades.
  
Article 3. Del Gabinet Tècnic
  
El Gabinet Tècnic, amb el rang jeràrquic administratiu de servici i dependent directament de la Sotssecretaria, té encomanades les funcions següents:
  
- Realitzar el seguiment parlamentari i l'elaboració de propostes de resposta i compareixences del conseller.
  
- Supervisar les publicacions de la Conselleria.
  
- Elaborar els informes sobre les actuacions de la Conselleria.
  
Article 4. Del Servici d'Informàtica Departamental
  
El Servici d'Informàtica Departamental, dependent directament de la Sotssecretaria té encomanades les funcions següents:
  
- Dissenyar, programar i implantar les aplicacions i els programes informàtics que li siguen encomanats i, també, col·laborar en les actuacions que realitzen altres departaments.
  
- Assessorar, assistir i donar suport informàtic a tots els centres de la Conselleria.
  
- Vetlar pel compliment de la normativa sobre tractament de dades de caràcter personal i coordinar les actuacions de la Conselleria en esta matèria.
  
- Qualsevol altra funció relativa als sistemes o processos informàtics que li siga encomanada.
  
Article 5. De la Secretària Autonòmica de Justícia i Interior
  
1. La Secretària Autonòmica de Justícia i Interior exercix les competències que li atribuïxen l'article 74 de la Llei 5/1983, de 30 de desembre, de Govern Valencià i els articles 8 i 9 del Reglament Orgànic i Funcional de la Conselleria de Justícia i Administracions Publiques, aprovat pel Decret 181/2004, d'1 d'octubre, del Consell de la Generalitat, en matèria de justícia, situacions d'emergència i protecció civil, interior, gestió de la unitat del Cos Nacional de Policia adscrita a la Comunitat Valenciana, col·legis professionals, associacions, fundacions, registres i notariat, consultes populars i electorals.
  
2. Per a l'exercici de les competències de l'apartat anterior i de conformitat amb l'article 10 del Decret 181/2004, d'1 d'octubre, del Consell de la Generalitat, la Secretaria Autonòmica de Justícia i Interior s'estructura en els centres directius següents:
  
- Direcció General de Justícia.
  
- Direcció General d'Interior.
  
Article 6. De la Direcció General de Justícia
  
1. La Direcció General de Justícia exercix les competències establides en l'article 76 de la Llei 5/1983, de 30 de desembre, de Govern Valencià i en l'article 11 del Reglament Orgànic i Funcional de la Conselleria de Justícia i Administracions Publiques, aprovat pel Decret 181/2.004, d'1 d'octubre, del Consell de la Generalitat.
  
2. La Direcció General de Justícia per a l'exercici de les competències assignades en l'article 15 del Decret 181/2004, d'1 d'octubre, del Consell de la Generalitat, s'estructura en les unitats administratives següents:
  
- Àrea de Modernització de l'administració de Justícia.
  
- Àrea de Relacions amb l'administració de Justícia.
  
Article 7. De l'Àrea de Modernització de l'administració de Justícia
  
1. A l'Àrea de Modernització de l'administració de Justícia li correspon l'exercici de les funcions establides en l'article 11.2 del Decret 181/2004, d'1 d'octubre, del Consell de la Generalitat i, també, dirigir, controlar, coordinar i supervisar els servicis i les unitats administratives que li han sigut adscrites en l'apartat 2 d'este article.
  
2. Per al compliment de les funcions assignades en l'article 11.2 del Decret 181/2004, d'1 d'octubre, del Consell de la Generalitat, l'Àrea de Modernització de l'administració de Justícia s'estructura en els servicis següents, als quals corresponen les funcions que s'hi indiquen:
  
a) Servici d'Infraestructures Judicials
  
- Elaborar els projectes i dirigir les obres dels edificis judicials de nova planta en els distints partits judicials de la Comunitat Autònoma.
  
- Supervisar els projectes de les obres dels edificis judicials l'execució dels quals es fa externament.
  
- Organitzar i coordinar els treballs de manteniment dels edificis judicials de la Comunitat Valenciana.
  
- Elaborar les valoracions i els informes urbanístics que li siguen encomanats.
  
b) Servici de Gestió de Recursos Materials, al qual li correspon la gestió dels subministraments i els servicis necessaris per al bon funcionament dels òrgans judicials de la Comunitat Valenciana i en concret:
  
- Planificar els concursos públics d'obres, servicis, subministraments i assistències tècniques.
  
- Elaborar els plecs tècnics i de clàusules administratives particulars que han de regir tots els contractes administratius.
  
- Tramitar els expedients de contractació de la Direcció General i l'execució posterior.
  
- Resoldre les incidències que sorgisquen en l'execució dels contractes.
  
- Elaborar l'avantprojecte de pressupost de la Direcció General de Justícia.
  
- Tramitar les modificacions de crèdit que es produïsquen en el corresponent exercici pressupostari.
  
- Tramitar els reajustaments d'anualitats en els crèdits.
  
- Realitzar el seguiment del pressupost de la Direcció General de Justícia, la gestió i la comptabilitat.
  
- Tramitar les propostes de pagament de les obres i assistències tècniques.
  
Article 8. De l'Àrea de Relacions amb l'administració de Justícia
  
1. A l'Àrea de Relacions amb l'administració de Justícia li correspon l'exercici de les funcions establides en l'article 11.2 del Decret 181/2004, d'1 d'octubre, del Consell de la Generalitat i, també, dirigir, controlar, coordinar i supervisar els servicis i les unitats administratives que li han sigut adscrites en l'apartat 2 d'este article.
  
2. Per al compliment de les funcions assignades en l'article 11.2 del Decret 181/2004, d'1 d'octubre, del Consell de la Generalitat, l'Àrea de Relacions amb l'administració de Justícia s'estructura en els servicis següents als quals corresponen les funcions que s'hi indiquen:
  
a) Servici d'Entitats Jurídiques
  
- Elaborar el règim jurídic, la proposta de resolució i el registre de les fundacions, dels col·legis professionals i dels consells valencians de col·legis professionals sotmesos a la competència de la Generalitat Valenciana.
  
- Donar suport jurídic i material al protectorat de les fundacions sotmeses a la competència de la Generalitat Valenciana.
  
- Revisar i preparar el depòsit dels comptes anuals de les fundacions i dels comptes anuals de les associacions declarades d'utilitat pública.
  
- Elaborar els informes economicocomptables i efectuar l'assessorament economicocomptable en matèria de fundacions i en matèria d'associacions declarades d'utilitat pública.
  
- Elaborar el règim jurídic i el registre autonòmic de les associacions sotmeses a la competència de la Generalitat Valenciana.
  
- Coordinar les unitats territorials del Registre Autonòmic d'Associacions d'Alacant, Castelló i València.
  
- Mentre no s'efectue autònomament, assumir la gestió de la Unitat Territorial de la província de València del Registre Autonòmic d'Associacions, del Registre de les Entitats de Voluntariat i del Registre d'Unions de Fet.
  
- Dirigir el Registre Administratiu d'Unions de Fet de la Comunitat Valenciana.
  
- Tramitar els nomenaments dels notaris i els registradors i l'elaboració del Decret del Consell per al seu nomenament i, també, l'estudi i la proposta de fixació de les demarcacions notarials i registrals.
  
b) Servici de Recursos Humans: li correspon la gestió de les competències relatives a l'estatut i règim jurídic del personal al servici de l'administració de Justícia, i en concret:
  
- Gestionar el registre del personal funcionari al servici de l'administració de Justícia que presta servicis a la Comunitat Valenciana.
  
- Tramitar la provisió de llocs de treball.
  
- Gestionar els concursos d'àmbit nacional per a la provisió de llocs de treball en l'àmbit de la Comunitat Autònoma.
  
- Tramitar els nomenaments dels funcionaris interins.
  
- Realitzar el control del compliment del calendari anual i de la jornada i horari establit.
  
- Tramitar les incidències de personal respecte a les vacances, permisos, i llicències.
  
- Controlar la incapacitat temporal del personal funcionari al servici de l'administració de justícia.
  
- Tramitar les situacions administratives.
  
- Gestionar les sol·licituds de compatibilitat per a l'exercici d'activitats privades.
  
- Tramitar els expedients disciplinaris.
  
- Elaborar les propostes de resolució dels recursos administratius en matèria de personal.
  
- Gestionar la nomina i les seues incidències.
  
- Realitzar els estudis i elaborar els informes sobre els costos econòmics del personal.
  
- Expedir els certificats relacionats amb les retribucions i la base de cotització.
  
- Gestionar les incidències del personal funcionari i laboral de l'administració del Consell destinat en els edificis judicials.
  
c) Servici de Planificació de l'Oficina Judicial, al qual correspon el disseny i la coordinació de l'organització judicial i les relacions sindicals en el sector de l'administració de Justícia a la Comunitat Valenciana i, en concret:
  
- Dissenyar, organitzar i coordinar les unitats processals de suport directe.
  
- Dissenyar, crear, organitzar i coordinar els servicis comuns processals
  
- Dissenyar, crear, organitzar i coordinar les unitats administratives que calguen i les oficines comunes de suport.
  
- Elaborar la proposta de les relacions de llocs de treball de les oficines judicials i de les unitats administratives i, també, les modificacions.
  
- Participar en la Comissió de Selecció de Personal que elabora els temaris i les convocatòries per les quals s'han de regir els processos selectius per a l'ingrés en els cossos de funcionaris
  
- Elaborar els estudis i la programació de la Planta Judicial i Demarcació.
  
- Gestionar les competències que la Llei Orgànica del Poder Judicial i la resta de normativa atorga a la Generalitat Valenciana en matèria de justícia de pau.
  
- Exercir la secretaria de la Mesa Sectorial de Justícia i les comissions tècniques que en depenen.
  
- Exercir les secretàries dels Comités de Seguretat i Salut, sector justícia, de les províncies d'Alacant, Castelló i València.
  
- Gestionar el pla d'acció social dels funcionaris de l'administració de justícia dependents de la Generalitat Valenciana.
  
d) Servici de Formació i Justícia Gratuïta, al qual li correspon la gestió de les competències de la Generalitat Valenciana en matèria d'assistència jurídica gratuïta, gestió de les indemnitzacions derivades de l'assistència jurídica en el torn d'ofici i en l'assistència lletrada al detingut, i l'elaboració dels convenis i els acords de cooperació en matèria de justícia i, en especial, per a la formació de jutges, magistrats, fiscals i secretaris judicials i, també, dels plans de formació del personal al servici de l'administració de Justícia,
  
Article 9. De la Direcció General d'Interior
  
La Direcció General d'Interior per a l'exercici de les competències assignades en l'article 12 del Decret 181/2004, d'1 d'octubre, del Consell de la Generalitat, s'estructura en les unitats administratives següents:
  
- Àrea d'Emergències i Formació en Seguretat Pública
  
- Àrea de Seguretat Publica
  
Article 10. De l'Àrea d'Emergències i Formació en Seguretat Publica
  
1. A l'Àrea d'Emergències i Formació en Seguretat Publica li correspon l'exercici de les funcions establides en l'article 12.2 del Decret 181/2004, d'1 d'octubre, del Consell de la Generalitat i, també, dirigir, controlar, coordinar i supervisar els servicis i les unitats administratives que li han sigut adscrites en l'apartat 2 d'este article.
  
2. Per al compliment de les funcions assignades en l'article 12.2 del Decret 181/2004, d'1 d'octubre, del Consell de la Generalitat, l'Àrea d'Emergències i Formació en Seguretat Publica s'estructura en els servicis següents als quals corresponen les funcions que s'hi indiquen:
  
a) Servici de Prevenció i Planificació
  
- Elaborar i actualitzar els plans de protecció civil.
  
- Informar i assessorar en matèria de prevenció de riscos en l'àmbit de la Comunitat Valenciana.
  
- Gestionar les aportacions econòmiques de la Generalitat Valenciana als consorcis provincials de bombers.
  
- Gestionar les línies de subvenció i els convenis de col·laboració amb les associacions i el voluntariat de protecció civil.
  
b) Servici d'Emergències
  
- Coordinar la intervenció urgent dels servicis operatius davant de situacions d'emergència a través dels centres de coordinació d'emergències.
  
- Organitzar i supervisar el desplegament territorial del Servici d'Emergències de la Generalitat Valenciana a la Comunitat Valenciana.
  
- Gestionar l'atenció del telèfon únic d'emergència europeu ?1'1?2 Comunitat Valenciana- i facilitar als servicis operatius d'urgència i emergència el sistema informàtic i de comunicacions d'utilització comuna.
  
- Facilitar, coordinar i gestionar l'accés dels servicis d'intervenció a la xarxa de comunicacions d'urgències i emergències de la Generalitat Valenciana.
  
- Coordinar les activitats operatives dels consorcis provincials de bombers.
  
- Gestionar les labors derivades de la comanda de funcions firmada entre la Generalitat Valenciana i el Consell de Seguretat Nuclear, per a la vigilància radiològica ambiental de l'entorn de la Central Nuclear de Cofrentes i, també, la inspecció d'instal·lacions radioactives.
  
c) Servici de Formació en Seguretat Publica
  
- Gestionar i efectuar la formació de les policies locals i dels servicis essencials i complementaris d'emergència.
  
- Gestionar i efectuar altres activitats formatives en matèria de seguretat pública, emergències i protecció civil.
  
- Gestionar el registre de policies locals.
  
Article 11. De l'Àrea de Seguretat Pública
  
1. A l'Àrea de Seguretat Pública li correspon l'exercici de les funcions establides en l'article 12.2 del Decret 181/2004, d'1 d'octubre, del Consell de la Generalitat i, també, dirigir, controlar, coordinar i supervisar els servicis i les unitats administratives que li han sigut adscrites en l'apartat 2 d'este article.
  
2. Per al compliment de les funcions assignades en l'article 12.2 del Decret 181/2004, d'1 d'octubre, del Consell de la Generalitat, l'Àrea de Seguretat Publica s'estructura en els servicis següents als quals corresponen les funcions que s'hi indiquen:
  
a) Servici d'Organització de la Seguretat Pública
  
- Exercir les competències en matèries de selecció dels policies locals i nomenament de representants en els tribunals.
  
- Coordinar la policia local de la Comunitat Valenciana
  
- Elaborar els informes preceptius de cobertura de funcionaris interins en els cossos de la policia local.
  
- Gestionar els expedients de concessió de distincions i condecoracions al mèrit policial dels cossos de la policia local.
  
- Gestionar les actuacions de coordinació dels cossos de la policia local
  
- Estudiar i elaborar la normativa en matèria de policia local.
  
- Convocar i assistir tècnicament al Gabinet Tècnic de Coordinació de Policies Locals de la Comunitat Valenciana.
  
- Convocar i assistir tècnicament a la Comissió de Coordinació de Policies Locals de la Comunitat Valenciana.
  
- Assessorar en matèria de policia local.
  
- Assistir jurídicament i administrativament a la Unitat del Cos Nacional de Policia, adscrita a la Comunitat Valenciana,
  
- Coordinar, gestionar i tramitar els assumptes relatius al règim de personal i mitjans de la Unitat.
  
- Gestionar les competències atribuïdes en matèria de consultes populars i electorals.
  
b) Servici d'Espectacles i Establiments Públics
  
- Emetre l'informe tècnic preceptiu respecte al compliment de les condicions generals tècniques exigides en les llicències.
  
- Tramitar expedients d'autorització de les activitats i espectacles extraordinaris.
  
- Tramitar els expedients de nomenament i d'instruccions de la Direcció General d'Interior del president, delegats governatius, assessors i veterinaris de les places de bous.
  
- Tramitar els expedients sancionadors previstos en la Llei 4/2003 i en els espectacles taurins.
  
- Tramitar els expedients de reducció o ampliació d'horari de tancament de la Llei 4/2003.
  
- Tramitar els expedients d'autorització de sessions per a menors d'edat o sales de joventut de la Llei 4/2003.
  
- Tramitar els expedients d'autorització per a la celebració de proves esportives, curses, curses ciclistes i la resta d'esdeveniments a què es referix l'annex II del Reial Decret 1428/2003.
  
- Tramitar els expedients per a l'expedició del cartell a què es referix la Llei 4/2003.
  
- Gestionar i inscriure les empreses i els establiments destinats a la realització d'espectacles públics i activitats recreatives en el registre previst en la Llei 4/2003.
  
- Tramitar els expedients de visat i aprovació del cartell de reserva del dret d'admissió previst en la Llei 4/2003.
  
- Coordinar amb els òrgans de les direccions territorials amb competències delegades en matèria d'espectacles i establiments públics i activitats recreatives.
  
Article12. De la Unitat del Cos Nacional de Policia adscrita a la Comunitat Valenciana
  
La Unitat del Cos Nacional de Policia, adscrita a la Comunitat Valenciana, depén orgànicament del Ministeri d'Interior i funcionalment de la Conselleria de Justícia i Administracions Públiques i té cura de les funcions i les atribucions assenyalades en l'article 38.1 de la Llei Orgànica 2/1986, de 13 de març, de Forces i Cossos de Seguretat, contingudes en l'acord de col·laboració subscrit amb el Ministeri de Justícia i Interior a l'empara del que establix el Reial Decret 221/1991, de 22 de febrer, el seu comandament, coordinació i control s'exergix a través del cap de la Unitat.
  
Article 13. De la Secretaria Autonòmica d'Administracions Públiques
  
1. La Secretaria Autonòmica d'Administracions Públiques exercix les competències establides en l'article 74 de la Llei de Govern Valencià i en els articles 8 i 13 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, en matèria de funció pública, modernització i gestió de qualitat i inspecció de servicis i administració local.
  
2. Per a l'exercici de les competències de l'apartat anterior i, de conformitat amb l'article 14 del Decret 181/2004, d'1 d'octubre, del Consell de la Generalitat, la Secretaria Autonòmica d'Administracions Públiques s'estructura en els centres directius següents:
  
- Direcció General d'Administració Autonòmica
  
- Direcció General d'Administració Local
  
Article 14. De la Direcció General d'Administració Autonòmica
  
1. La Direcció General d'Administració Autonòmica per a l'exercici de les competències assignades en l'article 15 del Decret 181/2004, d'1 d'octubre, del Consell de la Generalitat, s'estructura en les unitats administratives següents:
  
- Servici de Règim Jurídic i Relacions Sindicals
  
- Àrea de Funció Pública
  
- Àrea de l'Institut Valencià d'Administració Pública
  
- Àrea de Modernització, Gestió de Qualitat i Inspecció de Servicis
  
2. Sota la directa dependència de la Direcció General d'Administració Autonòmica s'adscriu el Servici de Règim Jurídic i Relacions Sindicals al qual correspon l'exercici de les funcions següents:
  
- Assessorar tècnicament i jurídicament la Direcció General sobre els assumptes de la seua competència.
  
- Coordinar, tramitar i, si s'escau, elaborar les iniciatives normatives de la Direcció General en les matèries que són de la seua competència.
  
- Emetre els informes sobre els avantprojectes i projectes de disposicions generals tramitats per altres departaments de la Generalitat Valenciana i que incloguen preceptes sobre matèries que són competència de la Direcció General, quan procedisca preceptivament, de conformitat amb la normativa vigent.
  
- Analitzar i estudiar les sentències i la resta de pronunciaments judicials dictats en les matèries competència de la Direcció General per les diferents jurisdiccions.
  
- Elaborar i proposar els criteris de coordinació per a l'aplicació de la normativa de funció pública.
  
- Assistir tècnicament i jurídicament la Direcció General i la resta d'unitats que en depenen, en les relacions amb les organitzacions sindicals, associacions professionals i representants del personal derivades del que establix la Llei 9/1987, de 12 de maig i, també, exercir la secretaria de les meses de negociació col·lectiva.
  
- Preparar, coordinar i gestionar el seguiment dels processos electorals dels representants dels empleats públics.
  
Article 15. De l'Àrea de Funció Pública
  
1. De conformitat amb l'article 15.2 del Decret 181/2004, d'1 d'octubre, del Consell de la Generalitat, a l'Àrea de Funció Pública li competix la coordinació interna dels servicis i les unitats administratives que li han sigut adscrites en l'apartat 2 d'este article i, també, la supervisió dels criteris de planificació i d'execució establits en matèria de funció pública.
  
2. Per al compliment de les funcions assignades en l'article 15.2 del Decret 181/2004, d'1 d'octubre, del Consell de la Generalitat, l'Àrea de Funció Pública s'estructura en els servicis següents als quals corresponen les funcions que s'hi indiquen:
  
a) Servici de Classificació de Llocs i Registre de Personal
  
- Gestionar la classificació de llocs de treball i elaborar la proposta de les relacions corresponents.
  
- Gestionar, mantindre i actualitzar el Registre del Personal al servici de l'administració del Consell i el de Llocs de Treball.
  
- Tramitar i gestionar l'aprovació de la pla ocupació i dels procediments de reassignació d'efectius del personal al servici de l'administració del Consell.
  
- Elaborar, tramitar i emetre els informes en relació amb els projectes relatius al sistema retributiu del personal al servici de l'administració del Consell, en coordinació amb el departament competent en matèria de política pressupostària.
  
- Col·laborar en la preparació de la proposta de l'oferta pública d'ocupació, i facilitar a l'efecte les dades necessàries per a la seua elaboració.
  
b) Servici de Provisió de Llocs
  
- Gestionar els processos de provisió de llocs de treball.
  
- Donar suport tècnic i administratiu a les comissions avaluadores dels processos de provisió de llocs de treball.
  
- Gestionar els processos de provisió d'ocupació temporal en els llocs de treball de l'administració del Consell.
  
c) Servici de Gestió de Personal
  
- Gestionar les incidències, règim d'incompatibilitats i situacions administratives del personal al servici de l'administració del Consell.
  
- Gestionar, actualitzar i mantindre l'arxiu d'expedients del personal al servici de l'administració del Consell.
  
Article 16. De l'Àrea de l'Institut Valencià d'Administració Pública (IVAP)
  
1. De conformitat amb l'article 15.2 del Decret 181/2004, d'1 d'octubre, del Consell de la Generalitat, a l'Àrea de l'IVAP li competix la coordinació interna dels servicis i unitats administratives que li han sigut adscrites en l'apartat 2 d'este article, la supervisió dels criteris de planificació i d'execució establits en matèria de formació i perfeccionament del personal, l'organització de les proves de selecció del personal al servici de l'administració del Consell i, també, els cursos derivats dels processos de selecció i promoció dels empleats públics.
  
2. Per al compliment de les funcions assignades en l'article 15.2 del Decret 181/2004, d'1 d'octubre, del Consell de la Generalitat, l'Àrea de l'IVAP s'estructura en els servicis següents als quals corresponen les funcions que s'hi indiquen:
  
a) Servici de Selecció de Personal
  
- Elaborar la proposta de l'oferta pública d'ocupació del personal al servici de l'administració del Consell.
  
- Organitzar i gestionar els processos de selecció del personal al servici de l'administració del Consell.
  
- Planificar i dissenyar els cursos derivats dels processos de selecció i promoció dels empleats públics
  
- Donar suport tècnic i administratiu als tribunals de selecció del personal al servici de l'administració del Consell.
  
b) Servici de Formació i Estudis
  
- Realitzar els treballs d'investigació i la recopilació de documentació en matèries referents a l'administració i gestió pública, formació i perfeccionament del personal al seu servici.
  
- Difondre coneixements sobre les matèries relacionades amb les administracions públiques mitjançant la planificació i gestió de jornades i seminaris dirigides al personal al servici de la Generalitat Valenciana.
  
- Planificar i gestionar l'acció formativa i de perfeccionament del personal al servici de la Generalitat Valenciana i els seus organismes autònoms, mitjançant els treballs i estudis necessaris per a elaborar la proposta, disseny i execució dels plans de formació o dels programes específics.
  
- Gestionar l'homologació dels cursos formatius i de perfeccionament impartits per altres òrgans de la Generalitat o altres òrgans de l'administració Pública.
  
- Organitzar i executar els cursos derivats dels processos selectius i de la promoció dels empleats públics de l'administració de la Generalitat Valenciana.
  
Article 17. De l'Àrea de Modernització, Gestió de Qualitat i Inspecció de Servicis
  
1. De conformitat amb l'article 15.2 del Decret 181/2004, d'1 d'octubre, del Consell de la Generalitat, a l'Àrea de Modernització, Gestió de Qualitat i Inspecció de Servicis li competix la supervisió dels criteris de planificació i d'execució establits en relació amb les matèries de modernització, gestió de qualitat, inspecció de servicis i prevenció de riscos laborals.
  
2. Dependent de l'Àrea de Modernització, Gestió de Qualitat i Inspecció de Servicis està el Servici de Prevenció de Riscos Laborals del Sector d'Administració Pública, al qual correspon dirigir i coordinar les activitats preventives, d'assessorament i suport previstes en l'article 31 de la Llei 31/1995, de 8 de novembre, de Prevenció de Riscos Laborals i la resta de la normativa aplicable, amb la finalitat de garantir l'adequada protecció de la seguretat i la salut del personal al servici de l'administració del Consell i de l'administració de Justícia, i, també, la coordinació dels servicis de prevenció dels sectors docent i sanitari.
  
Article 18. De la Direcció General d'Administració Local
  
1. Sota la directa dependència de la Direcció General d'Administració Local i de conformitat amb l'article 16.2 del Decret 181/2004, d'1 d'octubre, del Consell de la Generalitat, a l'Àrea d'Administració Local li competix la coordinació interna dels servicis i les unitats administratives que li han sigut adscrites en l'apartat 2 d'este article i, també, la representació de la Direcció General en les tasques que se li encomanen.
  
2. Per al compliment de les competències assignades en l'article 16.2 del Decret 181/2004, d'1 d'octubre, del Consell de la Generalitat, l'Àrea d'Administració Local s'estructura en els servicis següents als quals corresponen le funcions que s'hi indiquen:
  
a) Servici d'Assessorament Municipal i Gestió d'Habilitats Nacionals
  
- Donar assessorament jurídic a les entitats locals com a suport a la seua gestió, mitjançant l'elaboració d'informes, estudis, dictàmens, circulars, publicacions o qualsevol altra fórmula d'assistència i col·laboració.
  
- Gestionar les competències en matèria de funcionaris d'administració local amb habilitació nacional, relatives a:
  
- Classificació de llocs de treball reservats a habilitats nacionals.
  
- Valoració i reconeixement dels mèrits de determinació autonòmica en els concursos per a la seua provisió definitiva.
  
- Coordinació de les convocatòries del concurs ordinari i, també, la coordinació i avaluació dels mèrits conjuntament amb el Ministeri d'Administració Pública en el concurs unitari.
  
- Provisió temporal dels llocs reservats a habilitats nacionals: nomenaments provisionals; comissions de servici; acumulacions i nomenaments d'interins.
  
- Gestionar, en coordinació amb l'INAP, els processos selectius per a la provisió de llocs reservats a habilitats nacionals a la Comunitat Valenciana.
  
- Proposar la designació del representant de la Generalitat Valenciana en els tribunals que, per a la selecció i provisió de llocs de treball, convoque cada entitat local.
  
b) Servici de Règim Local
  
- Elaborar les propostes de resolució dels expedients en matèria d'administració local, en especial els relatius al règim jurídic, personal, organització, béns i servicis de les entitats locals.
  
- Estudiar i, si s'escau, proposar la impugnació dels actes i acords que les entitats locals han de remetre a la Generalitat Valenciana.
  
- Tramitar les declaracions d'ocupació urgent, en els procediments d'expropiació forçosa aprovats per les entitats locals de la Comunitat Valenciana.
  
- Gestionar el portal de dades CIVIS i el Registre de les Entitats Locals.
  
- Tramitar els expedients d'heràldica i vexil·lologia i assistir en les seues funcions al Consell Tècnic d'Heràldica i Vexil·lologia.
  
- Gestionar els procediments relatius a l'alteració de la denominació dels municipis.
  
- Tramitar la sol·licitud de dictamen de les corporacions locals al Consell Jurídic Consultiu.
  
c) Servici d'Organització Territorial i Coordinació
  
- Estudiar, investigar i divulgar les matèries relatives al règim local i organització territorial; preparar i elaborar els projectes normatius en matèria de règim local i, en especial, el pacte local.
  
- Establir les directrius d'eficàcia i coordinació administrativa amb altres administracions públiques amb competències en règim local (diputacions provincials i Administració general de l'Estat).
  
- Promoure l'associacionisme municipal i gestionar la cooperació amb els municipis valencians a través del Fons Autonòmic de Cooperació Municipal.
  
- Tramitar els procediments relatius a la demarcació territorial (alteració de termes municipals, delimitacions, replantejament, entitats locals menors, àrees metropolitanes, demarcacions territorials).
  
- Fomentar la implantació dels sistemes de qualitat en l'administració Local Valenciana
  
Article 19. Dels servicis territorials
  
1. En cadascuna de les capitals de província de la Comunitat Valenciana hi ha una direcció territorial, la qual actua sota la dependència orgànica de la Sotssecretaria i amb competència en el territori de la respectiva província. Funcionalment les direccions territorials depenen dels distints centres directius de la Conselleria, segons l'índole de la matèria.
  
2. Al cap de cada direcció territorial està el director o directora territorial, nomenat pel conseller, el qual té el caràcter de representant permanent de la Conselleria en el seu respectiu territori.
  
3. El director o directora territorial és l'òrgan de relació ordinària i regular entre les unitats, centres i dependències territorials i els servicis centrals de la Conselleria.
  
4. A cada director o directora territorial, dins del seu àmbit territorial li correspon l'exercici de les funcions següents:
  
- Exercir la direcció de tots els servicis, programes i activitats que exercixen els òrgans, les unitats i els centres dependents o integrats en la direcció territorial.
  
- Vetlar per l'adequat desplegament i execució de les funcions pròpies de la Conselleria en el seu àmbit territorial.
  
- Exercir les funcions que li atribuïsquen les disposicions vigents i aquelles que expressament li deleguen els centres directius competents.
  
DISPOSICIÓ FINAL
  
La present orde vigirà l'endemà de la publicació en el Diari Oficial de la Generalitat Valenciana.
  
València, 12 d'abril de 2005
  
El conseller de Justícia i Administracions Públiques,


Còpia Permalink ELI